open-index/open-wikipedia-markdown huggingface dataset:
אהרון ירימי

**אהרון ירימי** (נולד בשנת 1963) הוא זמר ישראלי ששר בסגנון ים תיכוני.

## קורות חייו
אהרון ירימי החל את דרכו המוזיקלית בגיל 14. את הכישרון למוזיקה ולשירה רכש מאביו, שוקר ירימי, שהיה זמר ופייטן בקהילה בתימן.
בשנת 1978 הקים את להקת "גחלת" עם הנגנים רוני בוני בתופים וכלי הקשה, יוסי מדמוני גיטרה סולו והקלידן קובי אחרק. אז גם הוציא קלטת ראשונה על טהרת השירה התימנית, בעידודו של סולן להקת "צלילי העוד" רמי דנוך, שטיפח כבר אז את ירימי.
בשנת 1981 גילה אותו דקלון, סולן להקת "צלילי הכרם", וביקש ממנו להצטרף ללהקה כסולן שני, זאת בשל פרישתו של חיים משה מהלהקה. ירימי הופיע כסולן לצידו של דקלון למעלה מ-8 שנים. הלהקה צברה הצלחה מרובה, והופיעה ברחבי ישראל ומחוצה לה.
גם לאחר פירוקה של הלהקה, נמשך שיתוף הפעולה במשך שנים.

ב-1988 הוציא את אלבומו "צא מזה" בהפקתו של משה בן מוש, מייסד להקת "צלילי הכרם" בחברת התקליטים של האחים בן-מוש. בין להיטיו המוכרים: "צא מזה", "קול קורא לאדם", ובו גרסת כיסוי לשיר "אלייך", אשר הפך ללהיט בביצועו.
בשנת 1989 זכה ירימי במקום השני בפסטיבל "שיר השירים" עם שירו "מכל אוהביך" (במקומות הראשון והשלישי זכו נתי לוי ושלומי שבת).

בשנת 1994 יצא אלבומו השני "קומו נעלה", אשר כלל את הלהיטים ״בתורתך בחרתי״ ו״לילה לילה״, וכן שתי מחרוזות שירים בעברית ובערבית.
בשנת 1998 התפרסם האלבום השלישי שלו, "אהרון ירימי בחפלה עם בן מוש", שכלל ברובו מחרוזות בעברית, ערבית ותימנית, וכן את השיר ״תני סימן״. בשנת 2004 יצא אלבומו הרביעי, "24 שעות ביממה".

בשנת 2016 יצא האלבום "רצה שיחי" של שירה אתנית תימנית, פרויקט לשימור השירה התימנית בשיתוף "אעלה בתמר".
בשנת 2018 יצא האלבום "משירי הכרם" בהשתתפותו. באלבום שירים של להקת צלילי הכרם בשיתוף חברי הלהקה דקלון וחיים משה.
כחלק משיתופי הפעולה של ירימי עם מיזמים מוזיקליים הוא הקליט בשנת 2019 את הדואט עם אביהו מדינה "תפילת חנה".

כיום מופיע אהרון ירימי גם עם הרכב מוזיקלי לצידו של משה בן מוש מ"צלילי הכרם", בתוכנית "משירי הכרם".

## דיסקוגרפיה

* ״אהרון ירימי״ - 1979
* ״צא מזה״ - 1988
* ״קומו נעלה״ - 1994
* ״חפלה עם בן מוש״ - 1998
* ״24 שעות ביממה״ - 2005
* ״חפלה עם בן מוש - אהרון ירימי ודקלון״ 2013
* ״בשירי הכרם״ 2015
* ״ממעון קודשו״ 2017

## קישורים חיצוניים
*אהרון ירימי – 30 שנות זמר, באתר וואלה
*רשימתבומים של אהרון ירימי, באתר מוזיקה ישראלית

קטגוריה:זמרים השרים בעברית
קטגוריה:זמרים ישראלים
קטגוריה:זמרי מוזיקה מזרחית ישראלים
קטגוריה:זמרים ישראלים ממוצא תימני
קטגוריה:ישראלים שנולדו ב-1963
אנג'לה (קומיקס)

**אנג'לה** (באנגלית: **Angela**) היא דמות בדיונית של גיבורת-על המופיעה בחוברות הקומיקס ביקום מארוול קומיקס. במקור, הדמות הופיעה לראשונה תחת הפצתה של חברת אימג' קומיקס בחוברת *[[ספון (קומיקס)|Spawn #9]]* ממרץ 1993 ונוצרה על ידי ניל גיימן וטוד מקפרלן. לאחר מאבק משפטי בין גיימן למקפרלן על זכויות הדמות, בו זכה גיימן, הוא הציג אותה מחדש לתוך יקום מארוול כאסגרדית ואחותו למחצה של תור בחוברת *Age of Ultron #10* מיוני 2013, באיורו של ג'ו קסאדה.

במקור, אנג'לה הייתה מלאכית וציידת ראשים שנשלחה על ידי גן עדן כדי להילחם בספון. היא ניסתה להרוג אותו בפגישתם הראשונה, אך הובסה למרות ניסיונה הרב. מאוחר יותר הוא נחלץ לעזרתה כאשר היא הועמדה למשפט בגן עדן, והעיד על כך שהיא קיבלה רשות להרוג אותו. הם נלכדו יחד בממד כיס, שבו גלימתו של ספון הגנה עליו מפני נשקיה של אנג'לה. יכולתו המיסטית של ספון לעצב מחדש את המציאות גרמה להם לחזור מממד הכיס, ולמחוק את האפשרות שלה להשתמש בנשקיה נגדו. עם חזרתם לכדור הארץ, השניים החלו במערכת יחסים רומנטית. דמותה נהרגה בקרב נגד השד מלבולג'יה.

במהלך אירועי עידן אולטרון, מתברר שאנג'לה נמשכה לתוך יקום מארוול. מתוך זעם ובלבול, אנג'לה הסתערה לעבר כדור הארץ, אך נתקלה בקבוצת שומרי הגלקסיה. במהלך המיני סדרה "החטא הקדמון" מתברר כי אנג'לה היא בתו של אודין ואחותם של תור ולוקי, אשר "נהרגה" כפעוטה בעת מלחמתה של אסגרד בממלכה העשירית. פשע נתעב זה גרם לאודין לנתק את הממלכה העשירית מיתר תשע הממלכות כעונש על מעשיה. תור למד אודות קיומה של אחותו כאשר נחשף לסודותיו של אואטו הצופה, והתעמת עם אמו בנוגע לקיומה. יחד עם לוקי, הוא עורך מסע לממלכה העשירית כדי ללמוד דברים נוספים על אחותו האבודה.

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:אימג' קומיקס
קטגוריה:גיבורי-על במארוול קומיקס
קטגוריה:שומרי הגלקסיה
קטגוריה:דמויות להט"ביות
חיטוי סולארי

ממוזער|חיטוי סולארי
**החיטוי הסולארי**, הוא שיטה חדשה יחסית לחיטוי לא-כימי של קרקע חקלאית בעזרת קרינת השמש, שפותחה בישראל על ידי יעקב קטן וחבריו. 

שיטה זו משמשת ברובה בשלב המקדים לזריעה ומשמשת לקטילת מזיקים שוכני קרקע ועשבים מזיקים. השיטה פורסמה לראשונה במגזין המדעי "Phytopathology" בשנת 1976. חיטוי הקרקע מתבצע על ידי כיסויה ביריעות פוליאתילן שקופות בעונה החמה, כך שחום קרינת השמש חודר לעומק הקרקע דרך היריעות וקוטל את המזיקים. השיטה התאפשרה רק בעקבות ההתפתחות הניכרת בתעשיית הפלסטיק בשנות ה-50 של המאה ה-20.

מאז פרסומה, יושמה שיטת החיטוי הסולארי במגוון מערכות גידול ובאזורי אקלים שונים. השיטה הוכחה כיעילה כנגד מגוון של מזיקים שוכני קרקע, ביניהם פטריות דוגמת דוררת, מגלת (פוזריום) ופיתיום, חיידקים, נמטודות ועשבים מזיקים.

בעקבות אמנת וינה 1985 ופרוטוקול מונטריאול, שאסרו את השימוש במתיל ברומיד לחיטוי קרקע והדברה, התרחב השימוש בשיטת החיטוי הסולארי, כשיטה יחידה או בשילוב עם חומרי הדברה במינון מופחת, בממשק מסורתי או אורגני. כיום החיטוי הסולארי משמש באלטרנטיבה לחיטוי קרקע מסורתי בלמעלה מ-70 מדינות, בעלות אקלים מתאים ורמת קרינה מתאימה, בין השאר גם במטעים קיימים ולא רק בשדות פתוחים לפני הזריעה.

למעלה מ-1,400 מחקרים מדעיים פורסמו עד כה בנושא החיטוי הסולארי.

## קישורים חיצוניים

* אתר החיטוי הסולארי, בפקולטה לחקלאות
* חיטוי סולרי (שימשי) בקרקע, המרכז הארצי למורי ביולוגיה

קטגוריה:הדברה
קטגוריה:אנרגיה סולארית
זלצבורגר נוקרל

**זלצבורגר נוקרל** (בגרמנית: **Salzburger Nockerl**, ובניב אוסטרו-בווארי **Soizburga Noggal**) הוא קינוח סופלה מתוק שמקורו בעיר זלצבורג שבאוסטריה.

בשלב הראשון מעורבבים חלמוני ביצה עם קמח, סוכר ווניל ליצירת בלילה. חלבוני הביצה מוקצפים עד לקבלת קצף יציב המעורבב בעדינות עם הבלילה. מן התערובת יוצרים כופתאות הנאפות בתנור בחום נמוך. הקינוח מוגש מיד לאחר אפייתו, בדרך כלל בליווי אבקת סוכר ובתוספת רוטב פירות יער. 

זלצבורגר נוקרל, ביחד עם האפפלשטרודל והקייזרשמרן, הוא אחד מסמלי המטבח האוסטרי. בשנת 1938 חיבר המלחין האוסטרי פרד ריימונד אופרטה בשם Saison in Salzburg - Salzburger Nockerln (עונה בזלצבורג - זלצבורגר נוקרלן) ובה הוא משבח את הקינוח במילים אלה: Süß wie die Liebe und zart wie ein Kuss (מתוק כאהבה ועדין כנשיקה).

## ראו גם
* גרמקנודל

## קישורים חיצוניים

* מתכון להכנת זלצבורגר נוקרל
קטגוריה:המטבח האוסטרי: קינוחים
קטגוריה:המטבח הגרמני: קינוחים
קטגוריה:מאכלי ביצים
קטגוריה:קינוחי ביצים
קטגוריה:זלצבורג: תרבות
דורנגו (עיר)

**ויקטוריה דה דורנגו** (בספרדית: **Victoria de Durango**; לעיתים נקראת **סיודד דה דורנגו**, בספרדית: **Ciudad de Durango**), או בקיצור **דורנגו**, היא עיר הבירה והעיר הגדולה ביותר במדינת דורנגו במקסיקו.

## היסטוריה
במהלך המאה ה-16 חוקרי ארצות וקונקיסטאדורים ספרדים, כמו קריסטובל דה אוניאטה ונוניו דה גוסמאן, עברו באזור בדרכם לצפון מקסיקו במטרה למצוא מצבורי כסף. אחד מהם היה פרנסיסקו דה איברה, שהיה ממוצא בסקי וקרא לאזור "עמק גואדיאנה" ב-1554. כעבור שנתיים נוסד בכפר הילידי אנלקו בעמק מנזר פרנציסקני בשם "סן חואן באוטיסטה דה אנלקו". דה איברה ייסד במקום התיישבות בקרבת המנזר ב-8 ביולי 1563 תחת השם "וייה דה דורנגו", על שם העיירה דורנגו שנמצאת בחבל הבסקים בספרד.

ב-1620 נוסדה דיוקסיית דורנגו. עקב כך, ב-1621 פליפה הרביעי, מלך ספרד, העניק לדורנגו מעמד של עיר.

ב-1824 לאחר קבלת עצמאות מקסיקו, נוצרה מדינת דורנגו כשהעיר דורנגו היא בירתה. בשלב מסוים שם העיר שונה ל"ויקטוריה דה דורנגו" כהוקרה לגואדלופה ויקטוריה, שהיה הנשיא הראשון של מקסיקו.

## כלכלה
כלכלת דורנגו מסתמכת בעיקר על תיירות. בין האטרקציות המרכזיות בעיר ניתן למנות את מרכז העיר ההיסטורי, רכבל דורנגו והעתק של גשר בלוארטה.

## חינוך
בעיר פועלות מספר אוניברסיטאות, בהן האוניברסיטה האוטונומית של דורנגו, אוניברסיטת חוארס דל אסטדו דה דורנגו ואוניברסיטת אספניה דה דורנגו.

## תחבורה
את העיר משרת נמל התעופה הבינלאומי חנרל גואדלופה ויקטוריה, המציע טיסות לערים אחרות במקסיקו וכן ליעדים בארצות הברית.

דורנגו מקושרת לעיר קונקורדיה במדינת סינלואה דרך גשר בלוארטה. הגשר, שנחנך ב-2012, נמצא בגובה של כ-390 מטרים, מה שהופך אותו לאחד הגשרים הגבוהים בעולם.

## ערים תאומות
* 
*  
* 
* 

## קישורים חיצוניים

* 

קטגוריה:מקסיקו: ערים
קטגוריה:מדינות מקסיקו: ערי בירה
קטגוריה:יישובים שהוקמו במאה ה-16
גוארני (עם)

250px|ממוזער|שמאל|כינוס מנהיגי גוארני מברזיל וארצות נוספות, ברזיל, 2007
**גוּאָרַנִי** (בספרדית: **Guaraní**) הם עם אינדיאני החי ברובו בפרגוואי וחלקו בארגנטינה וברזיל, דוברי שפת הגוארני.

כרבע מיליון מבני העם נחשבים גוארנים טהורים ועוד מאות אלפים מבניו התערבבו ברבות השנים עם המתיישבים הלבנים בפרגוואי ועם קבוצות ילידים אחרות אך שמרו על שפת הגוארני אשר מהווה את השפה הרשמית השנייה של פרגוואי.

## שפה

גוארני היא שפה המדוברת בפי אינדיאנים ומסטיסים בפרגוואי, שבה היא שפה רשמית לצד הספרדית, וכן בארגנטינה, בוליביה ודרום-מערב ברזיל. היא שייכת למשפחת השפות טופי-גוארני. על פי הערכה יש בערך 6 מיליון דוברי גוואראני בכל העולם. גואראני היא השפה האינדיאנית הילידית היחידה, שחלק גדול מדובריה אינם צאצאים ישירים לאינדיאנים הילידים. השפה נותרה על כנה ואף התפשטה בקרב האוכלוסייה המעורבת. תופעה זו נחשבת כאנומליה ביבשת אמריקה, בה היה פיחות משמעותי, ולעיתים הכחדה, של שפות הילידים, כאשר הן באו במגע עם השפות הקולוניאליות האירופיות.

## היסטוריה
לפני המפגש עם הספרדים באמצע המאה ה-16 חיו הגוארני בעשרות שבטים נפרדים, בכפרים קטנים כציידים-לקטים נוודים למחצה, בעלי חקלאות זוטרה.
הגוארני מאמינים במיתולוגיה אנימיסטית לפיה רוח חיים קיימת בחיות, צמחים וחפצים דוממים, וכמו כן דמויות רבות סובבות במרחב: גובלינים, פיות, שדים, רוחות ואלים. מפלי איגואסו הם בעלי חשיבות דתית גדולה עבור הגוארני והם מבטאים את רצונות האלים והרוחות ואת המאבקים ביניהם.

### השפעת הקולוניאליזם
בשנת 1537 הגיע גונסלו דה-מנדוסה (Gonzalo de Mendoza) לאזור פרגוואי של ימינו ופגש לראשונה את הגוארני. הוא נחשב למייסדה של אסונסיון בירת פרגוואי. המושל הספרדי באזור הנהיג מדיניות של נישואי כפייה בין נשות הגוארני למתיישבים הספרדים, גברים רבים נלכדו ונמכרו כעבדים בשוק העבדים שבסאו פאולו. מיסיונרים נוצרים נכנסו לקהילות גוארני במטרה לשנות את אורח חייהם ולהמירם לנצרות בהתייחסם אליהם כאל עובדי אלילים. בעומקי הג'ונגל נותרו גוארני רבים אשר נמנעו מהמפגש עם המתיישבים והמשיכו לחיות באורך חייהם המסורתי.

## העם הגוארני במאה ה-21
בפרגוואי נחשבים הגוארני לעם מקומי שורשי, בעלי זכויות, בעלי השפעה ושפתם נלמדת בבתי הספר. במדינות שונות בדרום אמריקה ובמיוחד בברזיל ובוליביה נאבקים הגוארני על מעמדם. במאה ה-20 כבשו חוכרי אדמות, סוחרי עץ, חוואים שטחים נרחבים מיערות העד בהם חיים הגוארני. יחד עם פקידי ממשל הם פעלו לגירוש הגוארני וצמצמו את מרחב המחיה שלהם וזאת בעזרת שימוש רב באלימות. גם היום מבקשים לגרש בני גוארני בברזיל מאדמותיהם.

## קישורים חיצוניים

* The Guarani, באתר עמותת "Survival", הפועלת להשרדות שבטי ילידים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:עמים
קטגוריה:ברזילאים
קטגוריה:ארגנטינה: דמוגרפיה
קטגוריה:פרגוואי
קטגוריה:אינדיאנים
אלי כהן (מנהל)

**אלי כהן** (יליד 1971) הוא מנהל ישראלי שנבחר לשמש כנשיא התאחדות המלונות החל מאפריל 2023. שימש יועץ בכיר לשר האוצר בנימין נתניהו, מנכ"ל משרד התיירות והממונה על השכר במשרד האוצר. כיהן כמנכ"ל חברת המים הלאומית מקורות משנת 2017 עד 2022. בדצמבר 2023 התמנה להיות מנכ"ל קבוצת מנרב.

## ביוגרפיה
כהן בעל תואר ראשון במדע המדינה ובתקשורת מאוניברסיטת בר-אילן.

בשנת 2003, עם מינויו של נתניהו לשר האוצר, שימש כהן יועץ בענייני השלטון המקומי, ובהמשך כיועצו הפוליטי.

בשנת 2004 מונה למנכ"ל משרד התיירות על ידי שר התיירות, גדעון עזרא. במהלך כהונתו חל שינוי במערך השיווק התיירותי של ישראל, והחלה הגברה של מאמצי השיווק של העיר תל אביב כיעד תיירותי מוביל לישראל. בתקופה זו הוביל כהן את מהפכת השמיים הפתוחים – אשר אפשרה קיום של תחרות מסחרית בין חברות התעופה. מעבר לשינויי החקיקתי, בתקופתו ערך משרד התיירות את הסכמי הסחר הראשונים עם חברות הלואו-קוסט, שהחלו, לראשונה, לטוס לארץ.

בין השנים 2006–2008 היה הממונה על השכר באוצר וחבר הנהלת משרד האוצר. בתקופה זו ניהל מאבק בחריגות השכר בבנק ישראל, וחתם על חמישה הסכמים קיבוציים גדולים. בין הסכמים אלו נכללו המשא ומתן עם הסתדרות המורים, אשר הוביל לגיבוש וחתימה על רפורמת "אופק חדש", עליה חתם יחד עם שרת החינוך יולי תמיר וראש הממשלה אהוד אולמרט (שמילא באותה התקופה גם את תפקיד שר האוצר).

בשנת 2008 עבר כהן לסקטור הפרטי, ומונה לסמנכ"ל המסחר של חברת אל-על.

בסוף שנת 2010 הצטרף לבנק הפועלים, בתפקיד ראש מטה השיווק והשירות של הבנק.

בסוף שנת 2016 הודיע על פרישתו מתפקיד ראש מטה השיווק והשירות של בנק הפועלים.

בשנת 2017 מונה לנהל את קבוצת מקורות. ועדת האיתור, שהמליצה עליו לתפקיד, ציינה כי הוא נבחר על רקע "האתגרים המורכבים שיונחו לפתחו של המנכ"ל המיועד ובכלל זאת השלמת השינוי המבני בחברה וחתימה על הסכם קיבוצי חדש, פתרון משבר מתקן ההתפלה באשדוד, מימוש פוטנציאל הידע העצום הקיים בה, הוצאתה לשווקים חדשים במטרה למקסם יכולותיה ולהעצים איתנותה הפיננסית".

תחת ניהולו השלימה מקורות רפורמה ארגונית שכללה רישום בבורסה, הכפלה של תקציב הפיתוח השנתי, כניסה לתחום התקשורת עם העברת רשת סיבים אופטיים בצנרת המים, ניצול הסכמי אברהם והפיכה לחברת התשתיות הממשלתית הראשונה הנותנת שירותי ייעוץ לממלכת בחריין והחכרת שטחים לטובת ייצור חשמל ממתקנים סולריים.

בנובמבר 2021 הודיע כהן על פרישתו מתפקיד מנכ"ל מקורות, ובפברואר 2022 נבחר עמית לנג כמחליפו.

באפריל 2023 נבחר כנשיא התאחדות המלונות.

בדצמבר 2023, במקביל לתפקידו כנשיא התאחדות המלונות, מונה כהן לתפקיד מנכ"ל קבוצת מנרב.

## קישורים חיצוניים
* 
* 
* כתבה על מהלך השמיים הפתוחים, באתר מלונאים
* 
* 

## הערות שוליים

קטגוריה:מנכ"לי משרד התיירות
קטגוריה:עובדי אל על
קטגוריה:עובדי בנק הפועלים
קטגוריה:עובדי משרד האוצר
קטגוריה:בוגרי תיכון הולץ
קטגוריה:בוגרי אוניברסיטת בר-אילן
קטגוריה:מנכ"לי מקורות
קטגוריה:ישראלים שנולדו ב-1971
איירון מן – דמויות

[שמאל|ממוזער|700px|ליטוגרפיה של הדמויות מעולמו של איירון מן, כפי שהופיעה על עטיפת החוברות ''The Invincible Iron Man #500-502'' ממרץ-מאי [2011, אמנות מאת מרקו ג'ורג'ביק.]]

בחוברות הקומיקס של **[[איירון מן]]** קיימות דמויות משנה רבות שמככבות יחד עמו ומהוות נדבך חשוב בסיפורים השונים שנעשו על הדמות במרוצת השנים. 

טוני סטארק הוא תעשיין מולטי-מיליונר וממציא גאון, אשר נפצע אנושות ונשבה במהלך מלחמת וייטנאם. כדי להצילו מרסיסים שחדרו לליבו, חברו לשבי ינסן מחבר אלקטרומגנט לחזהו ועוזר לסטארק לבנות חליפת שריון שבעזרתה נמלט מהשבי. 

בד בבד עם ניהול חברת "תעשיות סטארק", בה עובדים גם פפר פוטס, ג'יימס רודס והארולד הוגאן, סטארק נלחם כאיירון מן בנבלי-על רבים ובאיומים שונים על חברתו, אשר רובם מנסים לגנוב את טכנולוגיית השריון לתועלתם הזדונית.

## בני ברית וחברים

## נבלים וארגוני רשע

## קישורים חיצוניים
* קטגוריית חברי "תעשיות סטארק" בפרויקט ויקיה של מארוול קומיקס

קטגוריה:דמויות מארוול קומיקס
קטגוריה:איירון מן
רוברט סטולורו

**רוברט ד. סטולרו** (באנגלית: **Robert D. Stolorow**) (נולד ב-4 בנובמבר 1942) הוא פסיכואנליטיקאי ופילוסוף אמריקאי, הידוע בעיקר על רעיונותיו בתחום הגישה האינטרסובייקטיבית בפסיכותרפיה. עסק גם בתאוריות אודות טראומה נפשית.
## חייו
ב-1964 קיבל תואר ראשון בביולוגיה מאוניברסיטת הרווארד, והמשיך שם לתואר שני בפסיכולוגיה קלינית (1967) ותואר דוקטור בפסיכולוגיה קלינית (1970). ב-1974 סיים את הכשרתו כפסיכואנליטיקאי ופסיכותרפיסט במכון לפסיכואנליזה בניו יורק. ב-2005 קיבל תואר שני נוסף, בפילוסופיה, מאוניברסיטת קליפורניה בריברסייד, וב-2007 קיבל שם תואר דוקטור נוסף בתחום זה.

ב-1987 ייסד את "המכון ללימודי פסיכואנליזה וסובייקטיביות" בניו יורק, יחד עם ראשוני הגישה האינטרסובייקטיבית - ג'ורג' אטווד, ג'יימס פושאג ופרנק לכמן. סטולרו הוא גם ממייסדי "המכון לפסיכואנליזה עכשווית" בלוס אנג'לס (1991), חבר ומדריך בו. במקביל הוא מרצה לפסיכיאטריה בבית הספר לרפואה באוניברסיטת קליפורניה בלוס אנג'לס. משנות ה-70 כתב מספר ספרים וכ-200 מאמרים בתחומים שונים בפסיכואנליזה וטראומה.

סטולרו זכה על פועלו להוקרה ופרסים שונים, בין השאר מטעם אגודת הפסיכולוגים האמריקאית (1995), מרכז סן פרנסיסקו לפסיכואנליזה (2011), והמרכז הבינלאומי לחינוך פסיכואנליטי (2012).

## ספריו

*Stolorow, R. D. & Atwood, G. E. (1979, 1993). *Faces in a Cloud: Subjectivity in Personality Theory*. Northvale, NJ: Jason Aronson.
*Atwood, G. E. & Stolorow, R. D. (1984, 2014). *Structures of Subjectivity: Explorations in Psychoanalytic Phenomenology and Contextualism*. London & New York: Routledge.
*Stolorow, R. D., Brandchaft, B., & Atwood, G. E. (1987). *Psychoanalytic Treatment: An Intersubjective Approach*. Hillsdale, NJ: Analytic Press.
*Stolorow, R. D. & Atwood, G. E. (1992). *Contexts of Being: The Intersubjective Foundations of Psychological Life*. Hillsdale, NJ: Analytic Press.
*Orange, D. M., Atwood, G. E., & Stolorow, R. D. (1997). *Working Intersubjectively: Contextualism in Psychoanalytic Practice*. Hillsdale, NJ: Analytic Press.
*Stolorow, R. D., Atwood, G. E., & Orange, D. M. (2002). *Worlds of Experience: Interweaving Philosophical and Clinical Dimensions in Psychoanalysis*. New York: Basic Books.
*Stolorow, R. D. (2007). *Trauma and Human Existence: Autobiographical, Psychoanalytic, and Philosophical Reflections*. New York: Routledge.
*Stolorow, R. D. (2011). *World, Affectivity, Trauma: Heidegger and Post-Cartesian Psychoanalysis*. New York: Routledge.


## קישורים חיצוניים
* 
* האתר של רוברט סטולרו 
* הבלוג של סטולרו באתר The Huffington Post 
* ביוגרפיה קצרה של סטולרו, Psychology Today 
* ביוגרפיה וראיון עם סטולרו 
* הפנומנולוגיה של טראומה והאבסולוטיות של חיי היום יום: מסע אישי מאת רוברט סטולרו, באתר "בטיפולנט"

## הערות שוליים

קטגוריה:פסיכואנליטיקאים אמריקאים
קטגוריה:פסיכותרפיסטים אמריקאים
קטגוריה:פילוסופים אמריקאים
קטגוריה:פסיכותרפיסטים יהודים
קטגוריה:בוגרי אוניברסיטת קליפורניה בריברסייד
קטגוריה:בעלי תואר דוקטור מאוניברסיטת הרווארד
קטגוריה:אמריקאים שנולדו ב-1942
סרטי טאצ'סטון

**סרטי טאצ'סטון** (באנגלית: **Touchstone Pictures**) הייתה חברת הפקות סרטים אמריקאית, שהייתה אחת מהחברות בזרוע ההפצה של אולפני וולט דיסני, כאשר הייתה בבעלות חברת וולט דיסני. החברה הוקמה ב-16 בפברואר 1983 על ידי מנכ"ל חברת וולט דיסני דאז רון מילר בשם "Touchstone Films". החברה הוציאה לאור סרטים המופנים לקהל בוגר יותר, לעומת הסרטים שיצאו לאור תחת התווית של וולט דיסני שהופנו לקהל צעיר יותר. ב-2016, החברה פורקה סופית, אך נשארה בזכויות חברת וולט דיסני העולמית.

החברה היא מותג של חברת וולט דיסני, והיא אינה פעולה עסקית נפרדת ואינה קיימת כחברה נפרדת ועצמאית.

בשנים שלאחר הקמתה, החברה קיימה שותפות ביצירת סרטים עם חברות הפקה גדולות אחרות, ביניהן "Summit Entertainmanet", "סרטי ג'רי ברוקהיימר", "סרטי קולומביה", "האחים וורנר", "Icon Productions", "Imagine Entertainment", "DreamWorks" ועוד.

סרטי וולט דיסני נכנסו לעסקה ארוכת טווח עם DreamWorks הכוללת הפצה של 30 סרטים, במסגרת עסקה זו סרטי חברת DreamWorks שיצאו לאור יעברו דרך חברת Touchstone למשך שבע שנים החל משנת 2011.

## רקע
בסוף 1979, וולט דיסני הפקות שחררה את הסרט "החור השחור" ("The Black Hole"), סרט מדע בדיוני שהיה ההפקה הראשונה של האולפנים שקיבלה דירוג PG (Parental Guidance), שממליץ לילדים לא לצפות ללא השגחת הוריהם (סרטי טאצ'סטון, לעומת זאת, כבר הפיקו סרט עם דירוג PG ללא התווית של דיסני עליו - "Take Down", כמעט שנה לפני שחרורו של החור השחור). במהלך השנים הבאות דיסני ניסתה להפיק ולהפיץ יותר סרטים שיכולים לקבל את דירוג ה-PG, ביניהם "קונדורמן" ("Condorman") ב-1981, "טרון" ("Tron") ו"טקס" ("Tex") ב-1982 (בו הוצגו סצנות של צעירים המעשנים מריחואנה, "Never Cry Wolf","Running Brave" (שניהם כללו סצנות עם גברים עירומים), "משהו מרושע בדרך זו" ו"מעיל כבד" ב-1983. הסרט האחרון קיבל ביקורת שלילית עקב היותו כולל תכנים למבוגרים שאינם מתאימים לדיסני. באותו הזמן, השם "דיסני" היה סמל לסרטי ילדים ובכלל לתכנים הקשורים לילדים, והשימוש בשם של דיסני ייתכן והשפיע לרעה על ההכנסות מסרטים אחרים שהופנו לקהל מבוגר יותר, כגון "השטן ומקס דוולין" מ-1981 ו"טרון" מ-1982.

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חברות אמריקאיות להפקת סרטים
קטגוריה:דיסני: מותגים וזיכיונות
AUTOEXEC.BAT

**AUTOEXEC.BAT** הוא קובץ מערכת אשר מקורו במערכות הפעלה מסוג DOS.

הוא קובץ טקסט פשוט הנכתב כקובץ אצווה, ונמצא בתיקיית השורש שבהתקן האתחול. שם הקובץ הוא קיצור של המילים "automatic execution" המתארות את הפונקציה של הרצת פקודות אוטומטית בזמן הפעלת מערכת ההפעלה. שם הקובץ נטבע בהתאם למגבלות ה"שם קובץ 8.3" של משפחת מערכות הקבצים FAT.

## שימוש
הקובץ AUTOEXEC.BAT נקרא בתום עליית מערכת ההפעלה בכל הגרסאות של מערכת ההפעלה DOS, כולל  MS-DOS 7.x  אשר נמצא בשימוש במערכות ההפעלה חלונות 95, 98 ו-ME, ששם הוא רק מנתח משתני מערכת כחלק מהניסיון להפחית תלויות בהורשה. 

תחת מערכות DOS, הקובץ AUTOEXEC.BAT מורץ לאחר שעובד הקובץ  CONFIG.SYS. ב-Windows NT ויורשותיה XP, ו-Vista, הקובץ מורץ בעת התחברות המשתמש. בחלונות ME, כל מידע המתקבל מהקובץ חוץ מקבלת משתני מערכת, אינו מעובד .

## קישורים חיצוניים
* Windows 98 Config.txt File

## הערות שוליים

קטגוריה:DOS
קטגוריה:קובצי תצורה
תיקיית שורש

**תיקיית שורש** (אנגלית **Root directory**) היא התיקייה הראשונה, או הגבוהה ביותר בהיררכית מערכת קבצים, שבתוכה מאוחסנים כל הקבצים. שמה מגיע מהדימוי לשורש עץ, שהוא נקודת ההתחלה לכל הענפים.

**שורש מערכת קבצים** היא מערכת קבצים המאוחסנת על מחיצת דיסק קשיח, ובתוכה נמצאת תיקיית השורש והקבצים שבתוכה, וכן מערכות קבצים אחרות המעוגנות אליה בזמן עליית המערכת.

## root/
במערכות הפעלה דמויות יוניקס קיימת תיקייה בשם **root/**, אך אין לבלבלה עם תיקיית השורש במערכות אלו, שהיא **/**. היא משמשת כתיקיית בית למשתמש העל של המערכת (הידוע בשם root בשל כך). לפעמים נקראת תיקייה זו בשם "slash root" שפירושו "לוכסן root", כדי להבדילה מתיקיית השורש.

## VMS
במערכת ההפעלה VMS, תיקיית השורש מתייחסת לתיקייה בה מאוחסנים כל קובצי המשתמשים. תיקייה זו נקראת במערכות דמויות יוניקס תיקיית הבית.

## ראו גם
* תיקיית בית
* תיקיית העבודה
* תיקיית קבצים
* תיקייה וירטואלית
* נתיב (מחשוב)

## הערות שוליים

ש
תיקיית בית

**תיקיית בית** היא תיקייה במערכות הפעלה מרובות משתמשים, המכילות קבצים של משתמש נתון במערכת. 

ההגדרה המסוימת של תיקיית הבית כדוגמת שם התיקייה ומיקומה, תלויה במערכת ההפעלה שבה קיימת התיקייה. לדוגמה במערכות ההפעלה חלונות בין 2000 ל-2003, אוחסנו תיקיות המשתמשים בתיקייה הנקראת Documents and Settings. 

השימוש בתקייה אינו קיים יותר במערכות הפעלה מודרניות של מיקרוסופט   

## תיאור
תיקיית בית של משתמש מיועדת להכיל קבצים של משתמש מסוגים שונים.

סוג אחד של קבצים הם קבצים אישיים, כדוגמת קובצי טקסט, וידאו, מוזיקה, תמונות, וכדומה. סוג אחר של קבצים הם קובצי הגדרות של תוכנות מערכת, או תוכנות רגילות של משתמשים, כפי שהגדיר המשתמש המסוים בהתאם להעדפותיו. דוגמאות להגדרות שכאלו הם סימניות של דפדפן, תמונות רקע של שולחן העבודה, ערכות נושא, וססמאות להתקנים חיצוניים, אשר ניגשות אליהם תוכנות מסוימות. המשתמש יכול להתקין קובצי הרצה בתיקייה זו, אך הם יהיו זמינים רק לו, או למי שיש לו הרשאות להיכנס לתיקיה. ניתן לסדר את תוכן התיקייה בתתי תיקיות.

תוכן התיקייה מוגן באמצעות הרשאות מערכת קבצים, וכברירת מחדל יכול לגשת לתיקייה רק המשתמש לו שייכת התיקייה ומנהלי המערכת.

## ראו גם
* תיקיית העבודה
* תיקיית שורש
* תיקיית קבצים
* תיקייה וירטואלית
* משתמש (מחשוב)

## קישורים חיצוניים
*הגדרת תיקיית בית

ב
אוסקר סטרוק

ממוזער|כתובת זיכרון
**אוסקר סטרוק** (בלטבית: **Oskars Stroks**; 18 בינואר 1893 – 22 ביוני 1975) היה מלחין ופסנתרן יהודי לטבי, עוד בחייו הוא קיבל את התואר "מלך הטנגו".

## קורות חיים
סטרוק נולד בעיר דינבורג שבאימפריה הרוסית, כיום מקום זה הוא דאוגבפילס בלטביה. אביו, דוד סטרוק (1840-1920), היה מוזיקאי בצבא וניגן בפסנתר, חליל צד וקלרינט. אמו, חווה סטרוק, נולדה ביקבפילס והתיישבה עם בעלה בדינבורג בשנת 1860 לערך. לדוד וחווה סטרוק היו שמונה ילדים כאשר לייב-אוסקר היה הצעיר מבניהם. 

בגיל 10 הלחין סטרוק את הרומאנס הראשון שלו. בגיל 11 התקבל לקונסרבטוריון בסנקט פטרבורג, למד נגינה בפסנתר וסיים בהצטיינות בגיל 16. בזמן הלימודים ואחריהם, עבד כפסנתרן במסעדות וליווה בפסנתר סרטים אשר צולמו אז ללא קול. בשנת 1914 התחתן עם לואיזה פאדאנלי–שוסטר (הוריה מאוסטריה ואיטליה)ף ב-1919 נולדה להם ביתם ורה (נפטרה ב-2012). סטרוק פתח בעיר ריגה שבלטביה בית דפוס לייצור תווים. הוא היגר לפריז, וגם שם הקים בית דפוס, אך העסק בפריז לא הצליח, בית הדפוס פשט רגל וסטרוק עזב את פריז. 

את כינויו "מלך הטנגו" קיבל סטרוק בשנת 1930 לערך והחל להיות מפורסם מאוד ברחבי אירופה. השירים הפופולריים הראשונים שלו בסגנון טנגו הם "עיניים שחורות" ו"תגידו למה". ב-1935 נסע למסע הופעות בסין וביפן, זאת בזכות אחיו אשר סידר לו מקומות להופיע שם. ב-1941, עת לפני שהנאצים פלשו לריגה, סטרוק ומשפחתו הספיקו לעזוב ברכבת האחרונה אשר יצאה לקזחסטן. בזמן מלחמת העולם השנייה הופיע סטרוק לפני החיילים של הצבא האדום, והתקבל לארגון המלחינים של ברית המועצות. בסיומה של המלחמה, שרר בלטביה שלטון סובייטי. אוסקר סטרוק התיישב ועבד במוסקבה. בשנת 1948, בריגה, סטרוק גורש מן הארגון מכיוון שהשלטון החליט ששיריו לא התאימו לאידאולוגיה הסובייטית. שיריו נהיו לאסורים והוא כתב מוזיקה בלבד. כמו בצעירותו, הוא עבד בשנית כפסנתרן במסעדות.

סטרוק נפטר בגיל 82, ב-22 ביוני 1975 בריגה, עוד בזמן השליטה הסובייטית בלטביה, העיתונות והשלטון אפילו לא הזכירו את שמו על מותו. לאחר פירוק ברית המועצות, שמו של אוסקר סטרוק, הוחזר לרשימת המלחינים של לטביה. 

סטרוק כתב יותר מ-300 מנגינות. נוסף על כך, הוא כתב רומאנסים, שירים, וואלסים, פוקסטרוטים, ומנגינות לסרטים. ישנו גם שיר בעברית - "על שפת הכנרת" - בשיר זה השתמשו במוזיקה של סטרוק מהטנגו המפורסם שלו "עיניים שחורות".

## קישורים חיצוניים

* קורות חיים

קטגוריה:מלחינים יהודים רוסים
קטגוריה:פסנתרנים רוסים
קטגוריה:פסנתרנים יהודים
קטגוריה:יהודים לטבים
קטגוריה:ילידי 1893
קטגוריה:נפטרים ב-1975
יהודה ליב גמזו

**יהודה לייב גמזו** (יל"ג) (י"ז בטבת תר"ל, 21 בדצמבר 1869, דווינסק – 31 בדצמבר 1941) היה משורר, מחזאי ומתרגם עברי ויידי, שעסק בנושאים לאומיים ברוח תנועת ההשכלה היהודית.

## קורות חיים
יהודה ליב בן עזריאל זליג נולד בדווינסק. בגיל 12, בהיותו חפץ ללמוד בסמינר, החל להתכתב, בין השאר, עם הרב ד"ר עזריאל הילדסהיימר מברלין ועם בנדיקט צוקרמן  מברסלאו. כשהיה בן 13 החל ללמוד לימודי חול, למד את שפות אירופה, ולקרוא את כתבי שילר, גתה, היינה, ברנה, לסינג וכדומה. החל מ-1886 כתב ב"המליץ" (במדור "עזרת סופרים"), כמו כן כתב ב"הצפירה" וב"היום". בין היתר הגן על מעמדה של לשון היידיש בעיתונות העברית.

בשנת 1897 פרסם מחזה בשם "עזרא או שיבת ציון". כן תרגם מרוסית לעברית את מחזותיו של משה לייב חשקס "אברבנאל" (ורשה: האלטער ואייזענשטאדט, תרנ"ד) ו"מראות אלהים או ראש עפרות תבל".

בין שתי מלחמות העולם חי ברוסיה הסובייטית.
הוא נפטר בכפר הקטן טַוְודה שבסיביר ב-1941, בגיל 72.

## כתביו
* **עזרא או שיבת ציון: שיר חִזיון יסודתו בכתבי הקֹדש**: ערוך במבוא וחמש תמונותו, נֶזין: דפוס ווענגער, תרנ"ח.
* **יצירות גנוזות**; הביא לדפוס, הקדים מבוא והוסיף הערות: אליעזר פודריאצ'יק, תל אביב : המכון לחקר התפוצות – האגודה לחקר תולדות היהודים, תשל"ח 1977. (כולל תרגומו העברי של גמזו למחזה הרוסי "חזות קשה, או המצור על טולטשין" מאת ניקולאי וילנקין־מינסקי (עמ' 33–155), וכן שירים ומכתבים)

## לקריאה נוספת
* גצל קרסל, **לקסיקון הספרות העברית בדורות האחרונים** כרך א, הוצאת ספרית פועלים, 1965, עמ' 493.
* ל. פּאָדריאַטשיק, 'יעהודע-לייב גאמזו', **[[סאוועטיש היימלאנד|סאָוועטיש היימלאנד]]** 12 (1970), 127–133. 
* ל. פּאָדריאַטשיק, 'יהודה-לייב גמזו', **פּנקס פאר דער פאָרשונג פון דער יידישער ליטעראטור און פּרעסע**, כרך ג, ניו יורק: אלוועלטלעכער יידישער קולטור-קאָנגרעס, תשל"ו, עמ' 378 ואילך. 
* אליעזר פודריאצ'יק, **הצצה מזווית ישרה: מסות ומחקר**, תל אביב: ישראל-בוך, תשנ"א 1991.

## קישורים חיצוניים
* 
מפרי עטו:
* 

## הערות שוליים

קטגוריה:משוררים יהודים רוסים
קטגוריה:מתרגמים יהודים רוסים
קטגוריה:מתרגמים מרוסית לעברית
קטגוריה:מחזאים יהודים רוסים
קטגוריה:משוררים כותבי יידיש
קטגוריה:משוררים כותבי עברית
קטגוריה:מחזאים כותבי עברית
קטגוריה:ילידי 1869
קטגוריה:נפטרים ב-1941
מארינר 2

**מארינר 2** היא גשושית אמריקאית שנבנתה כחלק מתוכנית '''מארינר־נוגה 1962''' של נאס"א. מארינר 2 הייתה הגשושית הרובוטית הראשונה שביצעה בהצלחה מפגש עם כוכב לכת. מארינר 2 הייתה גרסה מפושטת של בלוק I של חלליות תוכנית ריינג'ר והעתק מדויק של הגשושית מארינר 1. משימות מארינר 1 ומארינר 2 ידועות גם כמשימות "מארינר R". ב־14 בדצמבר 1962 ביצעה מארינר 2 את היעף על פני נוגה ממרחק של 34,773 ק"מ ממנה.

גופה של מארינר 2 היה משושה שאורך אלכסונו היה 104 ס"מ. למשושה התחברו הלוחות הסולאריים, הציוד המדעי והאנטנות. הציוד המדעי שהיו על הגשושית היה שני רדיומטרים (אחד לגלי רדיו ואחד לתת־אדום), חיישן מיקרומטאורים, גלאי לאבחון פלזמה המגיעה מהשמש, גלאי חלקיקים ומגנטומטר. ציוד זה נועד למדוד את הטמפרטורות השונות על פני השטח של נוגה ולבצע מספר בדיקות בסיסיות לגבי האטמוספירה שלה. כיוון שלנוגה יש מעטה עננים עבה לא נכללו מצלמות במארינר 2. במשימת מארינר 10, שחלפה על פני נוגה בדרכה לכוכב חמה, גילו בצילום באולטרה סגול הרבה פרטים נוספים על פני העננים שלא נצפו עד אז מכדור הארץ, וגם לא נראו בצילומי הגשושית באור נראה.

המטרה הראשית הייתה להצליח לתקשר עם מארינר 2 כשתהיה בקרבת נוגה ולבצע מדידות טמפרטורה רדיומטריות על האטמוספירה של נוגה. המטרות הנוספות היו לבצע מדידות על השדה המגנטי ושדה החלקיקים הטעונים בחלל בסביבות נוגה.

חודש לאחר שיגורה הכושל של מארינר 1, שוגרה בהצלחה החללית התאומה מארינר 2 ב־27 באוגוסט 1962 למסע בן 3.5 חודשים לעבר נוגה. במהלך המסע לעבר נוגה, ביצעה מדידות מארינר 2 של רוח השמש (חלקיקים טעונים הנפלטים מן השמש) שאישרו את המדידות שנעשו על ידי לונה 1 בשנת 1959. מארינר 2 מדדה גם את כמות האבק הבין כוכבי שנמצאה נמוכה ממה שחשבו המדענים. בנוסף לכך, מארינר 2 זיהתה חלקיקים טעונים עתירי אנרגיה המגיעים מהשמש, התפרצויות שמש קצרות במיוחד וקרינה קוסמית המגיעה מחוץ למערכת השמש.

במהלך היעף בקרבת נוגה חשפה מארינר 2 לראשונה, בעזרת גלי מיקרו ומכשירי מדידה שהתמקדו בקרינה תת־אדומה, שקצות העננים של נוגה הם אמנם קרירים אך הטמפרטורה על פני השטח היא לפחות 425°C. גילוי זה ביטל את התקווה שיש סיכוי לקיום חיים על נוגה. מחקרה של מארינר 2 נתן מושג טוב יותר לגבי מסתו של כוכב הלכת והראה שאין לכוכב הלכת שדה מגנטי משמעותי או חגורות קרינה. מאחר שהגשושית לא נשאה מצלמות, הממצאים שהביאה לא זכו לתשומת לב ציבורית כמו תמונות מגשושיות חלל אחרות.

מארינר 2 נמצאת כרגע במסלול הליוצנטרי לאחר שהפסיקה לעבוד.

## ראו גם

*תוכנית מארינר

## קישורים חיצוניים
*פרופיל המשימה של מארינר 2 באתר נאס"א לחקר מערכת השמש.
* מארינר - נוגה 1962, דו"ח סופי,באתר נאס"א, יולי 1965

## הערות שוליים

קטגוריה:משימות לחקר מערכת השמש
קטגוריה:גשושיות אמריקאיות
קטגוריה:תוכנית מארינר
טיקו טורס

**הקטור סמואל חואן טורס** (באנגלית: **Hector Juan Samuel "Tico" Torres**; נולד ב-7 באוקטובר 1953) הידוע יותר בשם "טיקו טורס" הוא מתופף אמריקאי והמתופף של להקת בון ג'ובי.

## קריירה
טורס נולד ב-7 באוקטובר 1953, בניו יורק, וגדל בניו ג'רזי. הוריו, אמה והקטור, היגרו מקובה ב-1948. הוא למד בתיכון ג'ון קנדי.

טורס היה חובב ג'אז בצעירותו ולמד מוזיקה עם ג'ו מורלו. ב-1969 הוא ניגן תופים ללהקת הרוק הפסיכדלי "Six Feet Under". לפני שהצטרף ללהקת בון ג'ובי בשנת 1983 הוא הספיק לנגן עם ג'ו סריסנו אקה סילבר קונדור במעגל הרוק בניו ג'רזי, ובאולפן עם פרנקה והנוקאוטס, פאט בנאטר, צ'אק ברי, שר, אליס קופר וסטיבי ניקס, הקלטה הכוללת 26 אלבומים עם האמנים האלה. טיקו היה גם אחד המתופפים שנבחנו על ידי להקת קיס ב-1980 לאחר שהמתופף המקורי שלהם פיטר כריס עזב את הלהקה.

טיקו הכיר את אלק ג'ון סאץ' בעת שניגן עם להקה בשם פנטומס אופרה וזו הייתה הידידות שהובילה אותו להצטרף לבון ג'ובי. כאשר ג'ון בון ג'ובי, הסולן של הלהקה, פנה לטורס, הוא נרתע מהעובדה שג'ון היה צעיר ב-9 שנים יותר ממנו. בלי קשר לזה הוא אמר שההופעה הכריזמטית של ג'ון ולראות אותו מופיע משך אותו להצטרף ללהקה.  טיקו טורס הוא הזמר המוביל בשיר מתוך מארז התקליטורים "100,000,000 Bon Jovi Fans Can't Be Wrong", ועושה קולות רקע בכמה משירי בון ג'ובי המוקדמים, בעיקר "Born to Be My Baby" ו-"Love for Sale".

## אומנות
מלבד מוזיקה עוסק טורס בציור, ומציג את יצירותיו החל מ-1994. התערוכה הראשונה המוצלחת הייתה בגלריות השגריר בסוהו, ניו יורק. טיקו הוא צייר אוטודידקט, שמצייר תמונות אקספרסיביות המראות סצנות מחיי היום יום והחיים עם הלהקה. 

כישרון הציור שלו הוצג באחד משלושת קטעי הווידאו שנעשו לסינגל "Who Says You Can't Go Home". יש סצנה באחד מסרטי הווידאו שבו מראים את ג'ון בון ג'ובי, דייוויד בריאן וריצ'י סמבורה צובעים קיר של בית בצבע אחיד, בעוד שטיקו בקצה השני של החדר, מצייר תמונה מוגזמת של בית שמכותר על ידי לב צבעוני על אותו הקיר.
הוא גם בעלים של קו אופנה לתינוקות שנקרא רוק סטאר בייבי.

## חיים אישיים
טיקו ואשתו הראשונה התגרשו זמן קצר לאחר הקמתה של להקת בון ג'ובי ב-1983. ב-1996 טורס התחתן עם ילידת צ'כיה אווה הרציגובה בניו ג'רזי. הטקס נערך במעמד חבריהם הקרובים ובני המשפחה, כולל דונלד טראמפ וחברי להקת בון ג'ובי. נישואיהם הסתיימו שנתיים מאוחר יותר. טיקו התחתן עם מריה אלחנדרה בספטמבר 2001, הנישואים השלישיים שלו. יש להם בן, הקטור אלכסנדר, שנולד ב-9 בינואר 2004.

## קישורים חיצוניים

* 

קטגוריה:מתופפים אמריקאים
קטגוריה:בון ג'ובי
קטגוריה:אמריקאים שנולדו ב-1953
תיקיית העבודה

במחשוב **תיקיית העבודה** (באנגלית: **Working directory**) היא תיקייה בהיררכיית מערכת קבצים המהווה את הסביבה בה תהליך מסוים משתמש. כשתהליך "קורא" לקובץ על ידי שימוש בשמו בלבד, או בנתיב יחסי הבקשה מפורשת ביחס לתיקיית העבודה הנוכחית של התהליך. כך לדוגמה תהליך עם תיקיית עבודה בנתיב rabbit-hats/, שמבקש ליצור קובץ בשם foo.txt, יצור את הקובץ בתיקיית העבודה, כלומר rabbit-hats/foo.txt/. 
## במערכות הפעלה

ברוב מעטפות הפקודה של מערכות ההפעלה DOS, UNIX, כמו גם במפרשי הפקודות של מיקרוסופט, ה-cmd.exe, וה-Windows PowerShell, תיקיית העבודה יכולה להשתנות על ידי הפקודות cd או chdir. במעטפות פקודה של יוניקס, ודומותיה הפקודה pwd מציגה על הצג פלט של הנתיב המוחלט של תיקיית העבודה הנוכחית, והפקודה המקבילה במערכות ההפעלה DOS וחלונות היא cd ללא כל ארגומנט. משתני הסביבה PWDאו CD מכילים את מיקום תיקיית העבודה הנוכחית.

## בשפות תכנות

רוב שפות התיכנות מספקות ממשק לפונקציות מערכת הקבצים, ומאפשרות לשנות את תיקיית העבודה הנוכחית של תוכנית.
בשפת C פונקציית ה-POSIX **<code> </code>** גורמת לקריאת מערכת הגורמת לשנות את תיקיית העבודה. הארגומנט שלה צריך להכיל מחרוזת טקסט, עם נתיב לתיקייה החדשה, מוחלט או יחסי.

## ראו גם
* תיקיית בית
* תיקיית שורש
* תיקייה וירטואלית
* תיקיית קבצים
* נתיב (מחשוב)

## קישורים חיצוניים
* Working Directory (wd), אתר Freecode

## הערות שוליים

ע
משה לייב חשקס

250px|ממוזער|שמאל|דף ה-8 בינואר 1880 מתוך "ספר היומי" 
**משה לייב חשקס (דאנציג)** (בכתיב יידי: **חאשקעס**; 1830 או 1848 - 15 בדצמבר 1906) היה משורר, סאטיריקן ומחזאי עברי ויידי פורה. כתב מאות שירים ומערכונים, רובם שירים אירוניים בנימה אישית על נושאים אקטואליים שהתפרסמו בעיתונות היידיש והעברית באימפריה הרוסית. חשקס היה בין הראשונים שהנהיגו טור שירי קבוע בעיתון לדיון בענייני היום, דגם שהשפיע על מדוריהם העיתונאיים של אהרון צפנת, קדיש יהודה סילמן, אלכסנדר פן, יהודה קרני ובפרט "רגעים" ו"הטור השביעי" של נתן אלתרמן.

## תולדות חייו
נולד בווילנה או בביחוב. למד בישיבת וולוז'ין ובבית המדרש לרבנים בז'יטומיר. למד משפטים בארצות הברית ושב והשתקע בסנקט פטרבורג. בנוסף לימד עברית בוורשה, מוסקבה וריגה.

בשנים תר"ם - תרמ"א פרסם מדור יומי ובו שיר אקטואלי מדי יום. השירים כונסו ב"ספר היומי".

חיבר שני מחזות ברוסית: "אברבנל" ו"מראות אלהים או ראש עפרות תבל" (שניהם תורגמו לעברית על ידי יהודה לייב גמזו).

## קובצי שיריו
* משה בן יעקב דאנציג, **הפרחים: שירים ומליצות שונות**, אדעסא: מ"א בעלונסאן, תרכ"ט
* משה בן יעקב דאנציג, **נטעי נעמנים: שדה השפה העברית מליצות ושירים**, ווארשא: יצחק גאלדמאן, תרכ"ט
* משה דאנציג, **נבל וכנור**, אדעסא: אוליך עטשולצע תרל"א?
* משה דאנציג, **צפור דרור: קבוצת שירים שונים ומחזות מחיי עמנו**, אדעסא: אולריך עט שולצע 1872
* משה בן יעקב חאשקעס, **קול התור: שירים מחיי עמנו בארץ ליטא פולין וזאמוט**, פטרבורג: א' צעדערבוים וד"ר א"י גאלדענבלום, תרל"ה
* משה בן יעקב האשקעס, **מחט בבשר החי: קבוצת שירים סטירים מחיי עמנו בארץ רוסיא**, ס"ט פטרבורג: דפוס א' צעדערבוים וא"' גאלדענבלום, תרל"ז
* סעקשאח–משבי"ח [משה בן יעקב חשקס], **ספר היומי: כולל כל השירים שנכתבו על כל יום ויום משנת תר"מ עד שנת תרמ"א**, פטרבורג: אלכסנדר צעדערבוים וד"ר א"י גאלדענבלום, תרמ"א
* משה בן יעקב חאשקעס, **אנחות לב דוי**, קראקוי: דפוס J. FISCHER, תרמ"ח
* משה בן יעקב חאשקעס, **ליעדער פונ'ם הערצען**, קראקוי: דפוס פישער, 1888
* משה חאשקעס, **אברבנאל: שיר חזון ערוך בארבע מערכות**, דפוס האלטר, 1893
* **כל שירי משה חאשקעס (מהר"מ מביחא"וו)**, ווארשא: האלטער ואייזענשטאדט, תרנ"ו
* **דמעות עצורות: שירים**, פטרבורג: לוריא, תרס"ה

## לקריאה נוספת
* 

## קישורים חיצוניים

* 
* 

## הערות שוליים

קטגוריה:משוררים יהודים רוסים
קטגוריה:מחזאים יהודים רוסים
קטגוריה:משוררים כותבי יידיש
קטגוריה:משוררים כותבי עברית
קטגוריה:מחזאים כותבי עברית
קטגוריה:סאטיריקנים יהודים
קטגוריה:בעלי טור יהודים רוסים
קטגוריה:סאטיריקנים רוסים
קטגוריה:ילידי 1848
קטגוריה:נפטרים ב-1906
הקודאטה

**הָקוֹדָאטֶה** (ביפנית: **函館市**) היא עיר נמל ביפן השוכנת לחוף האוקיינוס השקט ומצר צוגרו באי הוקאידו. זוהי העיר השלישית בגודלה בהוקאידו, עם מספר תושבים בעיר, נכון ליולי 2011, המוערך בכ-280,000 תושבים.

## היסטוריה
הקודאטה נוסדה בשנת 1454, עת הקים קגנוקאמי מסמיצ'י קוֹנוֹ בית אחוזה בכפר הדייגים אוּסוּקֶשי של בני האיינו. לאחר מותו, סולקו בנו ומשפחתו מן היישוב לכיוון אזור קמדה הסמוך במהלך מרד של בני האיינו בשנת 1512. לאורך השנים שלאחר מכן נמשכו הסכסוכים בין בני האיינו לסוחרים יפנים חמושים אשר רצו להשיג שליטה על הסחר באזור. סכסוכים אלה הגיעו לשיא במרד של בני האיינו בין השנים 1669 ל-1672 אשר דוכא.

הקודאטה שגשגה בתקופת הואאי שבראשית המאה ה-18, ומקדשים רבים נבנו בה. בשנת 1741 קיבלה העיירה דחיפה נוספת, כאשר משפחת מצומאה, אשר קיבלה כהאנים שטחים בקרבת מקום, העבירה את משכן השופט של קָמֶדָה לביתו של קונו. בשנת 1779 נטלה שוגונות טוקוגאווה שליטה מלאה על הקודאטה, והדבר עורר פיתוח מהיר באזור. הסוחר קהיי טקדאיה, אשר הקים את נמל הקודאטה, יצר נתיבי סחר דרך איטורופ אל האיים הקוריליים.

נמל הקודאטה נסקר בשנת 1854 על ידי צי אמריקני בן חמש ספינות במסגרת הסכם קנגאווה, שעליו חתמה יפן עם הקומודור מת'יו פרי. הנמל נפתח חלקית על תנאי לספינות זרות ב-1858, ושנה לאחר מכן באופן מלא. בכך היה לאחד מחמשת הנמלים ביפן שנפתחו לסחר עם מדינות זרות. פתיחתה של הקודאטה אל העולם החיצון הובילה להקמת קונסוליות זרות בעיר, בהן הקונסוליה הרוסית שבתחומיה נבנתה כנסייה אשר ממנה הפיץ ניקולאי מיפן את הנצרות האורתודוקסית במדינה.

הקודאטה מילאה תפקיד מרכזי גם במלחמת בושין בין שוגונות טוקוגאווה לקיסר מוצוהיטו. בחורף 1866 ברח המורד השוגוני אנומוטו טקאקי להקודאטה עם שרידי הצי שלו ועוזריו הצרפתים, ויחד הם הקימו את רפובליקת אזו. הרפובליקה ניסתה ללא הועיל לקבל הכרה בינלאומית. במהלך המלחמה כבשו המורדים את מבצר גוריוקאקו, שהיה למרכז ההגנה שלהם בדרום הוקאידו. המורדים נוצחו בקרב הקודאטה ב-1869.

ב-1 באוגוסט 1922 קיבלה הקודאטה מעמד של עיר. ב-21 במרץ 1934 פרצה שרפה בעיר אשר כילתה למעלה מ-11,000 בתים והביאה למותם של 2,166 בני אדם ולפציעתם של 9,485. למעלה מ-140,000 תושבים הפכו לחסרי בית. העיר ניצלה מרוב אימיה של מלחמת העולם השנייה. בעת המלחמה אזורים סביב הר הקודאטה היו מבוצרים והוגדרו שטח צבאי סגור. שבויי מלחמה רבים שוכנו במחנות סביב העיר. העיר הופגזה מהאוויר במשך שתי יממות, ב-14–15 ביולי 1945.

בדצמבר 2004 הכפילה הקודאטה את גודלה כאשר סופחו אליה מספר עיירות שכנות.

## גאוגרפיה
הקודאטה שוכנת במרכז חצי האי קָמֶדָה לחוף האוקיינוס השקט ומצר צוגרו. בסמוך לה מתנשא הר הקודאטה לגובה של 334 מ'. הנוף הנשקף ממנו על העיר נחשב לאחד היפים במדינה.

האקלים בהקודאטה הוא אקלים סובטרופי גשום, עם ארבע עונות שנה מובחנות, בהן חורף קר, אך לא קר כביתר אזורי הוקאידו, וקיץ חמים. ממוצע השלג השנתי עומד על 380 ס"מ.

## תחבורה
את הקודאטה משרתים נמל, נמל תעופה ותחנת רכבת. החל משנת 2016, פועלת בה תחנה של רכבת השינקנסן, אשר מגיעה אל העיר דרך מנהרת סייקן. בתוך הקודאטה פועלת חשמלית.

## ערים תאומות
* 
*  
*  
* 
*  
* 
* 

## קישורים חיצוניים

* 

* 

קטגוריה:יפן: ערי נמל
קטגוריה:הוקאידו: ערים
קטגוריה:יישובים שהוקמו ב-1922
אהרן צפנת

[250px|ממוזער|שמאל|שיר של צפנת "בעל הטורים", יש לקראו ב[הברה אשכנזית. ניתן לראות את הדמיון לשירי הטור השביעי של אלתרמן: יציאה מידיעה שולית יחסית בעיתון למסקנה כוללת ברוח אירונית בשיר שקול ומחורז.]]
**אהרן צפנת** (1893 – 5 בנובמבר 1965) חתם כ"בעל הטורים", היה משורר וסאטיריקן עברי. חיבר בעיקר שירים אירוניים בנושאי אקטואליה שהתפרסמו בעיתון כטור מחורז אישי קבוע. לאחר משה לייב חשקס שפעל בסוף המאה ה-19, היה בין הראשונים שהנהיגו טור שירי קבוע בעיתון לדיון בענייני היום, דגם שהשפיע על מדוריהם העיתונאיים של קדיש יהודה סילמן, אלכסנדר פן, יהודה קרני ובפרט "רגעים" ו"הטור השביעי" של נתן אלתרמן.

## תולדות חייו
נולד ליד גרודנו ועסק בהוראה ובכתיבה הומוריסטית בעיתונות יידיש בפולין. עם היווסדו של העיתון "היום" ב-1925 החל לפרסם בו טור מחורז הומוריסטי אקטואלי, כן כתב בעיתון היידי "היינט". על טוריו חתם בשם "בעל הטורים". כתיבתו בעיתונות העברית והיידית בפולין נפסקה זמן קצר לפני פרוץ מלחמת העולם השנייה. את שנות המלחמה עשה בברית המועצות ולאחריה עבר לפריז.

בשנת 1949 עלה לישראל ועבד במחלקת היידיש של קול ישראל.

צפנת נפטר בשנת 1965 ונקבר בהר המנוחות.

## ספריו
* בעל הטורים, **לרוח היום: פרקי שירה להומור וסטירה**, הוצאת "ליהודים" ורשה תרפ"ט. ציורים: ש. פייגנבוים
** בפתח הספר: "השירים שנכנסו לספר זה נכתבו כמעט כולם מתוך חפזון, על רגל אחת (ברגל השנייה לא השתמשתי, כדי שיהיה לי אחר כך, במה לפשוט את הרגל...)"
* א' צאפנאס, **די בין: צוויי-וואכן-בלאט פאר אלץ וואס איז אינטערעסאנט**, ווארשא : דרוק רעקארד, 1928
* ישראל יהושע זינגר, **22 סיפורים**, תורגמו מיידיש לעברית על ידי אהרן צפנת, מ' ניומן, תשל"ב
* מאיר נוי - מלחין, סמואיל מרשק - כתב, תרגום לעברית : אהרן צפנת, **מנגינות ל"נוה חתולים"**,(תווים), מתוך הבה נגילה, לא ידועה שנת ההוצאה,.

## לקריאה נוספת
* גצל קרסל, **לקסיקון הספרות העברית בדורות האחרונים** כרך ב, הוצאת ספרית פועלים 1967 עמ' 722
* **לעקסיקאָן פון דער נייער יידישער ליטעראַטור** כרך 7 (ניו יורק) 1968 עמ' 613–614
* כנ"ל - נוסח אנגלי Aaron-Tzofnat

## קישורים חיצוניים

## הערות שוליים

קטגוריה:משוררים יהודים רוסים
קטגוריה:משוררים ישראלים
קטגוריה:משוררים כותבי יידיש
קטגוריה:משוררים כותבי עברית
קטגוריה:סאטיריקנים יהודים
קטגוריה:סאטיריקנים רוסים
קטגוריה:סאטיריקנים ישראלים
קטגוריה:בעלי טור יהודים פולנים
קטגוריה:סגל קול ישראל
קטגוריה:סגל היינט
קטגוריה:ישראלים שנולדו ב-1893
קטגוריה:ישראלים שנפטרו ב-1965
קטגוריה:יהודים הקבורים בהר המנוחות
פיליפ דגן

**פיליפ דגן** (בגרמנית: **Philipp Degen**; נולד ב-15 בפברואר 1983) הוא כדורגלן עבר שווייצרי ששיחק בעמדת המגן ימני. פיליפ הוא אחיו התאום של דוד דגן (כדורגלן).

## קריירת מועדונים
דגן התחיל את הקריירה שלו במחלקת הנוער של פ.צ. בזל, בשנת  עלה לקבוצה הבוגרת ובאותה עונה זכה עם הקבוצה בדאבל. בעונת  הושאל לאראו ביחד עם אחיו דוד על מנת לצבור דקות משחק. לאחר שחזר מההשאלה הוא זכה עם בזל ב-2 אליפויות נוספות. 

בקיץ  חתם בבורוסיה דורטמונד מהבונדסליגה. בשנתיים הראשונות שלו בדורטמונד דגן היה שחקן מוביל במערך של המועדון אך בעונת  הוא שיחק רק ב-10 משחקי ליגה. ב-3 ביולי 2008 דגן חתם על חוזה לארבע שנים בליברפול בהעברה חופשית. ב-12 ביולי 2008 הוא ערך את הופעת הבכורה שלו במשחק ידידות בניצחון 0–1 נגד טרנמיר רוברס. הוא ערך את הופעת הבכורה שלו במסגרת תחרותית במסגרת הסיבוב השלישי של גביע הליגה האנגלי נגד קרו אלכסנדרה. במהלך המשחק הוא שבר שתיים מצלעותיו ונקב את ריאתו בהתנגשות עם סמי הופייה ונעדר לחודשיים מהמגרשים. ב-12 בנובמבר 2008, חזר למגרשים בהפסד 2–4 נגד טוטנהאם הוטספר במסגרת גביע הליגה, ובמשחק זה נפצע כאשר שבר את כף רגלו. בינואר  שבר את כף רגלו השנייה בתיקו 2-2 נגד קבוצת המילואים של מנצ'סטר יונייטד. ב-9 במאי 2009, חזר לסגל הקבוצה אחרי 4 חודשים בניצחון 0–3 נגד וסטהאם יונייטד אמנם הוא לא שותף. ב-12 בספטמבר 2009 ערך דגן את הופעת הבכורה שלו בליגה בניצחון 0–4 נגד ברנלי. 

ב-21 ביולי 2010, שוחרר מליברפול וב -8 באוגוסט 2010 הושאל לשטוטגרט עד לסיום העונה, בה שיחק רק 5 משחקים. ב-31 באוגוסט 2011 שוחרר מליברפול. זמן קצר לאחר מכן, דגן ביקש להתאמן עם פ.צ. בזל על מנת לשמור על כושר. ב-20 בנובמבר 2011 חתם רשמית במועדון. הוא ערך את הופעת הבכורה שלו בגביע השווייצרי נגד פ.צ. ויל, במשחק זה אף כבש את שער הבכורה שלו בקדנציה השנייה שלו במועדון. ב-3 בדצמבר 2011 ערך את הופעת הבכורה שלו בליגה בניצחון 0–1 נגד לוצרן. בסיום עונת  זכה עם המועדון בדאבל. בעונת  זכה דגן עם המועדון באליפות והגיע עם בזל לגמר הגביע בו הפסידה בזל בפנדלים לגראסהופרס ציריך, ואף הגיע עם בזל לחצי גמר הליגה האירופית בו הודחה על ידי צ'לסי. בעונת  זכה באליפות השישית עם הקבוצה.

## קריירה בינלאומית
בצעירותו דגן שיחק בכל הנבחרות הצעירות של שווייץ. ב-26 במרץ 2005 ערך את הופעת הבכורה שלו בתיקו 0-0 נגד . דגן היה עם הנבחרת במונדיאל 2006 בו הגיע עם הנבחרת לשמינית הגמר. למרות שבעונת  רוב הזמן היה פצוע הוא נכלל בסגל הנבחרת לקראת יורו 2008.

## תארים
**פ.צ. בזל**
*אליפות שווייץ (8): , , , , , , , 
*הגביע השווייצרי (2): , 

## קישורים חיצוניים

* האתר הרשמי של השחקן

קטגוריה:כדורגלנים שווייצרים
קטגוריה:מגני כדורגל שווייצרים
קטגוריה:כדורגלני נבחרת שווייץ
קטגוריה:כדורגלני פ.צ. בזל
קטגוריה:כדורגלני אראו
קטגוריה:כדורגלני בורוסיה דורטמונד
קטגוריה:כדורגלני ליברפול
קטגוריה:כדורגלני שטוטגרט
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:שווייצרים שנולדו ב-1983
קולביין סיגת'ורסון

**קולביין סיגת'ורסון** (באיסלנדית: **Kolbeinn Sigþórsson**; נהגה:  ; נולד ב-14 במרץ 1990) הוא כדורגלן עבר איסלנדי ששיחק בעמדת החלוץ.

## קריירת מועדונים
סיגת'ורסון החל את הקריירה שלו במחלקת הנוער של ויקינגור, במרץ  עבר למחלקת הנוער של HK. באותה עונה לקבוצה הבוגרת כאשר הוא רק בן 16, ועד לסיום העונה הוא שיחק 5 משחקים ואף כבש שער אחד. לאחר שריאל מדריד וארסנל הביעו עניין בשחקן, במרץ  הצטרף למחלקת הנוערו של א.ז. אלקמאר. ביולי  עלה לקבוצה הבוגרת. ב-5 באוגוסט 2010 ערך את הופעת הבכורה שלו במסגרת מוקדמות הליגה האירופית נגד גטבורג. ב-29 באוגוסט 2010 הבקיע את שער הבכורה שלו נגד אקסלסיור רוטרדם. ב-29 בינואר 2011 הבקיע חמישייה בניצחון 1–6 נגד פנלו.

יכולתו הגבוהה של השחקן עוררה את תשומת לבם של מועדונים כמו בורוסיה דורטמונד וניוקאסל יונייטד, אך בסופו של דבר ב-4 ביולי 2011 חתם באייאקס אמסטרדם תמורת 4.5 מיליון אירו. ב-30 ביולי 2011 ערך את הופעת הבכורה שלו בהפסד 1–2 נגד טוונטה אנסחדה במסגרת מגן יוהאן קרויף. ב-14 באוגוסט 2011, סיגת'ורסון הבקיע את שער הליגה הראשון בניצחון 1–5 נגד הירנביין. באוקטובר  שבר את הקרסול וסיים את העונה. אך כבר ב-12 במרץ 2012, חזר לאימונים. ב-1 באפריל 2012 חזר לשחק ואף כבש את השער האחרון בניצחון 0–6 נגד הראקלס אלמלו.

ב-29 ביוני 2015 חתם בנאנט הצרפתית עבור 3 מיליון יורו. ב-30 באוגוסט 2016 הושאל לגלאטסראיי הטורקית. ב-31 במרץ 2019 חתם בא.י.ק סולנה השוודית לשלוש עונות.

## קריירה בינלאומית
בצעירותו שיחק סיגת'ורסון בנבחרות הצעירות של איסלנד והשתתף עם הנבחרת הצעירה באליפות אירופה בכדורגל עד גיל 21 - 2011 ואף נכלל בנבחרת הטורניר. ב-21 במרץ 2010 הוא ערך את הופעת הבכורה שלו בנבחרת הבוגרת בניצחון 0–2 נגד , ואף כבש את השער השני במשחק. ב-7 בספטמבר 2010 ערך את הופעת הבכורה שלו במסגרת תחרותית במוקדמות יורו 2012 בהפסד 0–1 נגד . ב-6 בספטמבר 2011 הבקיע את שער הבכורה שלו במסגרת תחרותית בניצחון 0–1 נגד . ב-6 בפברואר 2013 עלה כקפטן הנבחרת למשחק הידידות נגד .

### יורו 2016

במשחק הפתיחה של מוקדמות יורו 2016 כבש סיגת'ורסון את אחד משלושת שעריה של נבחרת איסלנד נגד , משחק שהסתיים בניצחון 0–3 ברייקיאוויק. ב-12 ביוני 2015 הוא כבש את שער הניצחון של איסלנד בדקה ה-76 במשחק שבו ניצחה את  2-1, ניצחון שהעניק לה יתרון 2 נקודות בראש בית א'.

סיגת'ורסון זומן לסגל הנבחרת האיסלנדית לקראת יורו 2016. ב-27 ביוני 2016 כבש סיגת'ורסון את שערה השני של איסלנד נגד  בשלב שמינית הגמר באצטדיון אליאנץ ריביירה, שער שבסופו של המשחק העניק לאיסלנד את ניצחונה 1–2 נגד האנגלים והעלה אותה לשלב רבע הגמר, לראשונה בתולדותיה.

### טבלת כיבושי השערים בנבחרת

## סטטיסטיקה
### מועדונים
**נכון ל-11 באפריל 2015**

### נבחרת

## קישורים חיצוניים

* פרופיל השחקן באתר אייאקס אמסטרדם

## הערות שוליים

קטגוריה:כדורגלנים איסלנדים
קטגוריה:חלוצי כדורגל איסלנדים
קטגוריה:כדורגלני א.ז. אלקמאר
קטגוריה:כדורגלני אייאקס
קטגוריה:כדורגלני נאנט
קטגוריה:כדורגלני גלאטסראיי
קטגוריה:כדורגלני א.י.ק סולנה
קטגוריה:כדורגלני גטבורג
קטגוריה:כדורגלני נבחרת איסלנד
קטגוריה:כדורגלני יורו 2016
קטגוריה:ספורטאים זרים בצרפת
קטגוריה:ספורטאים זרים בטורקיה
קטגוריה:ספורטאים זרים בשוודיה
קטגוריה:איסלנדים שנולדו ב-1990
גביע אסיה בכדורגל 2015

**גביע אסיה בכדורגל 2015** של AFC נערך באוסטרליה בין 9 ל-31 בינואר, זאת הפעם הראשונה שהטורניר מתארח באוסטרליה והפעם ה-16 שהטורניר נערך.

## בחירת המארחת
אוסטרליה הייתה המדינה היחידה שהציעה לארח את הטורניר ומשום כך זכתה באירוח הטורניר ללא צורך בהצבעה.

## אצטדיונים
חמש הערים המארחות לגביע אסיה 2015 הם סידני, מלבורן, בריזביין, קנברה וניוקאסל.
הערים המארחות נבחרו ב-27 במרץ 2013.





## המדינות המשתתפות

## שלב הבתים
### בית א'

### בית ב'

### בית ג'

### בית ד'

## שלבי הנוק-אאוט

### רבע הגמר

### חצי הגמר

### מקום 3-4

### גמר

## ראו גם
* :קטגוריה:כדורגלני גביע אסיה 2015

## קישורים חיצוניים

* 

קטגוריה:גביעי אסיה בכדורגל
קטגוריה:תחרויות כדורגל ב-2015
קטגוריה:תחרויות כדורגל באוסטרליה
קטגוריה:2015 באוסטרליה
קטגוריה:2015 באסיה
קארה ויליאמס

**קארה ויליאמס** (באנגלית: **Cara Williams**; 29 ביוני 1925 – 9 בדצמבר 2021) הייתה שחקנית אמריקאית, מועמדת פרס אוסקר לשחקנית המשנה הטובה ביותר לשנת 1958 על תפקידה בסרט "הנועזים".

## ביוגרפיה
ויליאמס נולדה בשם ברניס קאמייט בברוקלין, ניו יורק. בתם של פלורה ובנג'מין קאמייט, זוג מהגרים יהודים רומנים.
ויליאמס החלה את דרכה כשחקנית בשנות ה-40 של המאה ה-20 בתפקידי משנה בסרטו של איליה קאזאן "בומרנג" בתור המלצרית איירין נלסון ובדרמות "בינתיים, מותק" של אוטו פרמינגר ו"ארץ שמחה". ב-1955 השתתפה בקומדיה המוזיקלית "פגוש אותי בלאס וגאס" בתפקיד הרקדנית קלי דונובן.

ויליאמס הועמדה לפרס אוסקר לשחקנית המשנה הטובה ביותר ולפרס גלובוס הזהב בשנת 1958 על הופעתה בדרמה של סטנלי קריימר "הנועזים" בה שיחקה לצידם של טוני קרטיס וסידני פואטייה. בשנת 1960 פנתה ויליאמס מקולנוע לטלוויזיה, שם הופיעה בסיטקום של רשת CBS "פיט וגליידיס". בסדרה הופיעה ויליאמס בתור גליידיס פורטר במשך שתי עונות שבמהלכן הייתה מועמדת פעם אחת לפרס אמי. בשנת 1964 קיבלה תוכנית קומית על שמה בשם "המופע של קארה ויליאמס".

ויליאמס נפטרה ב-9 בדצמבר 2021 בלוס אנג'לס, שם התגוררה. היא הותירה אחריה שני ילדים: אחד מבעלה הראשון אלן גריי, והשחקן ג'ון בליית' ברימור מנישואיה לשחקן ג'ון דרו ברימור (אביה של השחקנית דרו ברימור). מבעלה השלישי, השחקן אשר דאן, היא התאלמנה ב-2018.

## פילמוגרפיה נבחרת
* ארץ שמחה (1943)
* בינתיים, מותק (1944)
* בומרנג (1947)
* מונטה קרלו בייבי (1953)
* שוד היהלומים הגדול (1953)
* פגוש אותי בלאס וגאס (1955)
* סיפורה שלך הלן מורגן (1957)
* הנועזים (1958)
* לעולם אל תגנוב (1959)
* בלש בעל כרחו (The Man from the Diner's Club) (1963)
* הבפאלו הלבן (1972)
* חבר מושבעים של איש אחד (1978)

## טלוויזיה
* פיט וגליידיס (1960–1962)

## קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:אמריקאים ממוצא יהודי-רומני
קטגוריה:אמריקאיות שנולדו ב-1925
קטגוריה:אמריקאים שנולדו ב-1925
קטגוריה:אמריקאיות שנפטרו ב-2021
קטגוריה:אמריקאים שנפטרו ב-2021
עוצבת מרכבות הברזל

**עוצבת מרכבות הברזל** (**חטיבה 670**, **חטיבה 459**) הייתה חטיבת שריון במילואים בצה"ל.

החטיבה הוקמה כחטיבה ממוכנת במהלך 1968, על בסיס גדוד 58 וגדוד 83, גדודי החרמ"ש במילואים של חטיבה 14, גדוד 268 (לשעבר גדוד 277, גדוד טנקי שרמן שהועבר מחטיבה 27) ויחידת סיור. במלחמת יום הכיפורים נלחמה החטיבה בפיקודו של אלוף-משנה גדעון גורדון בחזית הסורית תחת פיקוד אוגדה 146. במהלך התארגנותה, נותר גדוד 268 כעתודה של פיקוד המרכז ופרס בבקעת נערן בבקעת הירדן.

החטיבה אספה לשורותיה טנקים מיחידות שונות. לחטיבה צורף ב-11 באוקטובר גדוד 181, גדוד השריון פיקודי של פיקוד הצפון. במהלך קרבות החטיבה בדרום רמת הגולן כבשה בין היתר את המוצב הסורי ב"אל חנות". בהמשך המלחמה קיבלה אחריות על הגזרה הדרומית של רמת הגולן.

בשנת 1975 עברה החטיבה הסבה לטנקי צנטוריון. במהלך השנים הוסבה החטיבה לטנקי שוט קל ד', והייתה חטיבת השוטים האחרונה בצה"ל שפורקה בשנת 2000.

## מפקדי החטיבה

## קישורים חיצוניים
*חטיבה 670 - עוצבת "מרכבות הברזל", אתר יד לשריון

מרכבות הברזל
מרכבות הברזל
קטגוריה:עוצבת המפץ